Page:Romance of the Rose (Ellis), volume 3.pdf/255

Rh Virgile néis le conferme

Par sentence esprovée et ferme,

Quant Bucoliques cercherés,

Amors vainc tout, i troverés

Et nous la devons recevoir.

Certes il dist bien de ce voir;

En ung sol vers tout ce nous conte,

Ne péust center meillor conte.

Biau filz, secorez cel Amant,

Que Diex ambedeus vous amant,

Otroiés-li la Rose en don.

Dame, ge la li abandon,

Fet Bel-Acueil, moult volentiers,

Coillir la puet endementiers

Que nous ne sommes ci que dui,

Pieçà que recevoir le dui:

Car bien voi qu’il aime sans guile.

Ge qui l’en rens mercis cent mile,

Tantost comme bons pelerins,

Hatis, fervens et enterins

De cuer, comme fins amoreus,

Après cest otroi savoreus,

Vers l’archiere acueil mon voiage

'Por fornir mon pelerinage;

Et port o moi par grant effort

Escherpe et bordon grant et fort,

VOL. III.